
## UPUTSVO O RUKOVANJU KONTROLERA VAKUM TRANSPORTA MATERIJALA

## Uključenje:

Glavnu sklopku postaviti u položaj 1. Sačekati 5 sekundi kada će zeleni signal označiti status kontrolera. Kada je uređaj spreman za rad zeleni signal svijetli stalno. Ako je aktiviran panik taster, zeleni led brzo treperi, a na displeju se prikazuje kod „98“. Za vrijeme dok je aktiviran panik taster nije moguće pokrenuti ni jedan uređaj punjača.

## Rad kontrolera:

Na komandi kontrolera se nalazi sedam tastera i jedan displej. Za svaki taster je pridružen jedan zeleni LED signal. Prvim pritiskom na taster uključuje se odabrani uređaj punjača, a sledećim pritiskom se isključuje odabrani uređaj punjača. Sa lijeva na desno tasteri su pridruženi uređajima: PUNJAČ 1, PUNJAČ 2, PUNJAČ 3, PUNJAČ 4, PUNJAČ 5, PUNJAČ KOEKSTRUDERA, VAKUM PUMPA 1. Raspored uređaja na platformi punjača linije 5 je skiciran ispod.



## Signali:

Svaki LED signal kao i displej daju informaciju o statusu uređaja. Signalne LED svih šest punjača imaju isti sistem oznaka prema sledećem:

LED ne svijetli – punjač je isključen

LED svijetli stalno – punjač je u radu i trenutno je u fazi pražnjenja materijala

LED treperi sporo – punjač je u radu i fazi punjenja materijalom

LED treperi brzo – greška u radu punjača

Signalna LED vakum pumpe 1 označava sledeća stanja u radu vakum pumpe:

LED ne svijetli – vakum pumpa je isključena

LED svijetli stalno – vakum pumpa je u radu punom snagom

LED treperi sporo – vakum pumpa je u radu, redukcija snage je aktivna ili vakum pumpa starta

LED treperi brzo – greška u radu vakum pumpe

Displej grešaka prikazuje kod grešake ili grešaka. Ako je aktivno više od jedne greške, kodovi grešaka se smjenjuju na displeju svkih 5 sekundi. Prvi segment displeja, cifra desetica, označava uređaj, a drugi segment displeja, cifra jedinica, označava uzrok greške. Za vrijeme dok je aktivna neka od grešaka, oglašavaće se i audio-vizuelni signal koji se nalazi montiran ispod platforme punjača. Ovisno o hitnosti greške i trajanje signala je sve duže od isprekidanog do stalno aktivnog. Kodovi grešaka su:



| |-------------- 1 = ISTEKLO JE MAKSIMALNO VRIJEME PUNJENJA

| |-------------- 2 = SENZOR DONJE KLAPNE

| |-------------- 3 = NIVO MATERIJALA MAKSIMALAN

| |-------------- 4 = PRORADA PREKOSTRUJNE ZAŠTITE

| |-------------- 5 = PRORADA TEMPERATURNE ZAŠTITE

| |-------------- 6 = NIVO MATERIJALA MINIMALAN

| |-------------- 7 = MLIN BLOKIRAN

| |-------------- 8 = NUŽNI ISKLOP (NOT-AUS) AKTIVAN

|

|

|---------------------- 1 = PUNJAČ 1

|---------------------- 2 = PUNJAČ 2

|---------------------- 3 = PUNJAČ 3

|---------------------- 4 = PUNJAČ 4

|---------------------- 5 = PUNJAČ 5

|---------------------- 6 = PUNJAČ KOEKSTRUDERA

|---------------------- 7 = VAKUM PUMPA 1

|---------------------- 8 = CIKLON 1

|---------------------- 9 = KONTROLER

Greške pojedinih uređaja se poništavaju isključenjem i ponovnim uključenjem uređaja. Na primjer, kada je na displeju ispisan kod greške „31“ što znači da punjač 3 nije napunjen materijalom u zadanom vremenu, pritiskom na taster punjača 3 isključiti punjač i ponovnim pritiskom ponovo uključiti punjač i naravno, potrebno je otkloniti uzrok greške što je u ovom slučaju najčešće na samoj usisnoj cijevi materijala.

## Isključenje:

Prije isključenja glavne sklopke treba sačekati da se vakum pumpa zaustavi što se može vidjeti kroz vizir elektroormara, kada je na displeju frekventnog invertora ispisan signal „Stop“

## Podešavanja:

***Podešavanja uređaja ne obavlja rukovaoc mašinom.***

Uputstvo o podešavanju je u sklopu elektrodokumentacije.